Við standandi láni fært tú í gildistíðini hjá lánsbrævinum eina rentu útgoldna so hvørt, men tú fært ikki íløguupphæddina aftur, fyrr enn tíðarskeiðið er farið. Men tað eru onnur, sum skriva út lánsbrøv, t. d. vinnuvirkir, har kredittváðin er ógvuliga ymiskur frá virki til virki. Áðrenn tú keypir lánsbrøv, eigur tú at fáa ráðgeving. Gildistíð/varleiki Sveiggini í kursinum hjá einum lánsbrævi eru millum annað treytað av gildistíðini. Í eini samanbering av standandi lánum er tað galdandi, at jú longri gildistíðin er, tess størri eru sveiggini í kursinum á vegnum. Lánsbrøv og avkast Yvirskipað verða lánsbrøv mett at vera ein trygg íløga, sum gevur eitt støðugt avkast. Um tú velur lánsbrøv, skalt tú hugsa um, hvør skrivar lánsbrøvini út, rentuna og gildistíðina. Váði Váðin við at gera íløgur í lánsbrøv kann býtast upp í kursváða, gjaldoyraváða og váða í sambandi við útgeva Keyp av lánsbrøvum Tá ið tú keypir lánsbrøv, verður mælt til at leggja dent á lánsbrøv, sum eru umsetilig, tí tað gevur eina ávísa trygd fyri einum góðum prísi, tá selt verður. Tú kanst eisini gera íløgu í lánsbrøv gjøgnum eitt íløgufelag, sum serliga fæst við lánsbrøv. Íløguserfrøðingarnir hjá íløgufeløgunum fylgja og broyta støðugt samansetingina av virðisbrøvum, sum eru grundarlagið undir tínum íløguprógvum. Kursváði Tá ið marknaðarrentan hækkar, fellur kursurin á lánsbrøvum. Jú longri gildistíð lánsbrævið hevur, tess meira viðbrekin er kursurin á lánsbrævinum. Tú røktar íløgurnar Góð ráð til tín, sum vilt røkta íløgurnar sjálv/ur.